RAPORT DE SPECIALITATE
pentru aprobarea Proiectului de hotărâre privind aprobarea modificării Anexei la Hotărârea Consiliului Local al Comunei Șoldanu nr. 38 din 31 iulie 2017

Subsemnatul, Traian HULEA, Secretarul general al Comunei Șoldanu,
Văzând: 
· Proiectul de hotărâre nr. 3 din 12.01.2023 privind aprobarea modificării Anexei la Hotărârea Consiliului Local al Comunei Șoldanu nr. 38 din 31 iulie 2017, inițiat de Viceprimarul Comunei Șoldanu cu atribuții de primar, Valeriu MUSTĂȚEA.
[bookmark: _Hlk59604448]Luând act de:
· Hotărârea Consiliului Local al Comunei Șoldanu nr. 38 din 31.07.2017 pentru stabilirea salariilor de bază pentru funcționarii publici și personalul contractual din Primăria comunei Șoldanu, județul Călărași.
· Necesitatea completării Anexei nr. 1 la Hotărârea Consiliului Local al Comunei Șoldanu nr. 38 din 31 iulie 2017 cu pozițiile aferente funcțiilor contractuale utilizate în cadrul aparatului de specialitate salarizate conform anexelor altor familii ocupaționale și cu valoarea nominală a salariului pentru anul 2022.
Luând în considerare:
· prevederile art. 9 pct. 3 din Carta europeană a autonomiei locale, adoptată la Strasbourg la 15 octombrie 1985 și ratificată prin Legea nr. 199/1997;
· prevederile art. 121 alin. (1) și (2) din Constituția României, republicată, aprobată prin Legea de revizuire a Constituției României nr. 429/2003;
· prevederile art. 7 alin. (2) din Codul civil al României, aprobat prin Legea nr. 287/2009, republicată, cu modificările și completările ulterioare;
· prevederile art. 211 din Ordonanța de urgență a Guvernului nr.57/2019 privind Codul Administrativ, cu modificările și completările ulterioare.
Analizând temeiurile juridice ale inițiativei:
· prevederile art. 11 alin. (1), (2) și (4), art. 38 alin. (1) și (2) lit. b), Anexei nr. II, Capitolul I, subcapitolul 3, secțiunea 3.2, punctul 26, punctul 33 și punctul 45, Anexei nr. III, capitolul II, secțiunea II, litera b), punctul 1 și Anexei nr. VIII, capitolul I, litera A, punctul III, textul de la notă din Legea-cadru nr. 153/2017 privind salarizarea personalului plătit din fonduri publice, cu modificările și completările ulterioare;
· prevederile art. 12 alin. (3) și (4) din Ordonanța de urgență a Guvernului nr. 18/2017 privind asistența medicală comunitară, cu modificările și completările ulterioare;
· prevederilor art. 1 alin. (2) lit. e) pct. (i) din Ordonanța Guvernului nr. 137/2000 privind prevenirea și sancționarea tuturor formelor de discriminare, rerepublicată, cu modificările și completările ulterioare;
· prevederile art. I alin. (1) din Ordonanța de urgență a Guvernului nr. 168/2022 privind unele măsuri fiscal-bugetare, prorogarea unor termene, precum și pentru modificarea și completarea unor acte normative;
· prevederile Hotărârii Guvernului nr. 1447/2022 pentru stabilirea salariului de bază minim brut pe țară garantat în plată;
· prevederile art. 105 alin. (1), art. 106 alin. (3), art. 129 alin. (1) și (14) coroborate cu cele ale art. 417 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare.
Față de elementele prezentate, în conformitate cu prevederile art. 139 alin. (1) coroborat cu art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare, consider legală, necesară și oportună adoptarea unei hotărâri de modificare a Anexei la Hotărârea Consiliului Local al Comunei Șoldanu nr. 38 din 31 iulie 2017, în forma propusă de inițiator.
Secretarul general al Comunei Șoldanu,
Traian HULEA
